Jean-François Fortin Tam
nekohayo@gmail.com
Mario Blättermann
mariobl@gnome.org
Za največjo združljivost se prepričajte, da imate nameščene ustrezne predstavnostne kodeke in vstavke.

Creative Commons - deljenje pod enakimi pogoji 3.0

# Gstreamer in združljivost

Velika moč Pitivi je njegova uporaba ogrodja predstavnosti GStreamer. GStreamer uporablja na ducate predstavnostnih programov na različnih namiznih okoljih, operacijskih sistemih in arhitekturah.

To za vas kot uporabnika pomeni da:

lahko uvozite katerokoli datoteko, ki jo podpira GStreamer (vendar si oglejte naslednji odsek),

lahko izrišete svoje projekte v kateremukoli podprti kombinaciji vsebnika in kodeka, ki ju podpira GStreamer.

Za povečanje števila zmožnosti Pitivi in zmanjšanje možnosti hroščev boste potrebovali zelo nedavno različico GStreamer. To je potrebno zato, ker razvijalci PiTiVI trdo delajo na popravljanju težav neposredno v GStreamer (namesto začasnih rešitev v Pitivi).

# Nekaj o za urejanje prijaznih kodekih

Nekatere vrste kot je MPEG so namenjene le za predvajanje in se posamezne sličice ne stisnejo neodvisno. Pitivi podpira delo s temi datotekami, vendar nekatera opravila (kot je hitro iskanje) ne bodo delovala tako dobro kot delujejo na videu, kjer je vsaka sličica stisnjena neodvisno (kot je MJPEG ali DV).

# Dobro, slabo in grdo

Vstavki GStreamer so v treh kategorijah: good, bad in ugly. Za najboljšo izkušnjo boste morda morali namestiti nekatere ali vse te vstavke za zagotovitev združljivosti z z vsemi svojimi predstavnostnimi datotekami. Ali jih boste namestili ali ne je vaša odločitev, ki je lahko odvisna od zakonodaje o programskih patentih vaše države.

Vstavki "Good" so vstavki dobre kakovosti, ki so izdani pod licenco LGPL. Ti vstavki so varni in vedno priporočeni.

Vstavki "Bad" so vstavki katerih koda ni dovolj dobre kakovosti ali niso dovolj dobro preizkušeni. Licenca je ali pa ni LGPL.

Vstavki "Ugly" so vstavki dobre kakovosti, ki niso licencirani pod LGPL ali imajo težave z licencami.

Poleg vstavkov Good, Bad in Ugly boste morda želeli za dostop do zbirke kodekov ffmpeg namesti paket gstreamer-ffmpeg.

# Podprte vrste datotek

Izpis vseh mogočih kombinacij podprtih vrst zvoka in videa nima smisla. Mogoče pa je izpisati seznam statičnih slik, ki jih je mogoče uvoziti: JPEG, PNG, JPEG 2000, PNM in SVG.